WILLA TAMMISTO: 06/2010
Puutarhassa kuluu helposti koko päivä niin puuhastellessa kuin sitä ihaillessa. Nyt parhaillaan kaikki ihanat ruusut kukkivat vuoron perään. Olemme saaneet oman ruusupuutarhan 15 eri lajikkeen ruusut hyvään kasvuvauhtiin, jossa eri ruusut kukkivat vuorotellen.
Kokemuksen kautta olen saanut oppia huomaamaan, mitkä lajit viihtyvät ja kestävät tuulisissa, vähälumisissa ja jokseenkin kuivissa olosuhteissa. Samaan aikaan istutetuista ruusuista osa on kasvanut parin metrin korkuisiksi pensaiksi ja osa kärsien, kituen saavuttanut huomattavasti vaatimattoman koon.
Mutta siitä huolimatta kaikki yhtä ihania omalla tavallaan ja tuoksuhan on mitä hurmaavinta eri ruusujen kukkiessa.
Tunnisteet: perinnepuutarha, puutarha, ruusut, saaristo, scandinavian islands, valokuvaus
Rakas juhannusruusuni
kukkii juuri juhannuksena tänä vuonna!
Jopa kukkaansa voi kiintyä ja sitä voi ajatella tunteella.
Willa Tammiston juhannusruusulla on juuret omassa historiassani. Jo suureksi pensaaksi kasvanut juhannusruusu on tuotu lapsuudenkodistani, jossa lapsena tykkäsin hoitaa juuri tätä ruusua kotimme keittiön ikkunan alla.
Lapsuudenkotiini juhannusruusu oli tullut aikoinaan äidinäidiltä eli äitini lapsuudenkodista, jossa muistan valtavan ison juhannusruusun punamultaisen ison pohjalaistalon pihalta. Se on yksi ihana muistikuva lapsuuden kesistä.
Oma juhannusruusuni jatkaa kesämuistojen muistikuvia uusille sukupolville.
Tunnisteet: juhannus, juhannusruusu, ruusut, scandinavian islands, valokuvaus
Olen kesänlapsi sanan täydellisessä merkityksessä. Olen syntynyt kesällä. Ammatin valintakin tukee sitä, että kesä on vapaata aikaa touhuta ja nauttia kesästä.
Tuntuu, että kesäkuun aikana olen saanut aikaiseksi paljon ja niitä ideoita ~ niitä puksahtelee koko ajan. Joten riittäkö kesäloma kaikkien ideoiden toteuttamiseen? :O)
Nautin kesästä ~ nyt on aikaa perheelle, yhteisille tekemisille ja että itselläni on omaa aikaa omille tekemisilleni. Näin sitä ladataan akkuja sateiseen syksyyn ja pimeisiin talvi-iltoihin.
Ihanaa kesää kaikille ¨ olet lomalla tai et :O)
Tunnisteet: keittiö, kesävillat, maalaisromanttinen sisustus, purnukat, saaristo, scandinavian islands, vintage
Tällaiset tuolit nähdessään ensiksi miettii, että missä on lähin roskalava. =D Mutta tarkempi tutustuminen vanhoihin 1960-luvun tuoleihin avaa silmät näkemään niiden kunnostamisen mahdollisuudet.
Kuluneen päälliskankaan poistettuani alta löytyi alkuperäinen merellisen sininen verhoilukangas. Aluksi kauhistuin sen kuntoa, mutta kaikki lialta näyttänyt olikin oikeasti vuosien pölyä, mikä oli tullut päällimäisestä kankaasta läpi. Tehokas imurointi ja tuoli näyttikin jo ihan toisenlaiselta. Elin kovasti toivossa, että sininen kangas olisi ollut virheetön tai ainakin melkein. Mutta molemmissa tuolissa oli värimuunnoksia kulumisesta ja tahroja, siksi kai ne olivat joskus päällystetty.
Joten päätin maalata käsinojat ja päällystää tuolit teflonpintaisella uudella merihenkisellä kankaalla. Siitä enemmän seuraavassa päivityksessä.
Jälkikirjoitus: Päivitys tuolien kunnostuksen valmistumisesta löytyy lukemalla päivityksiä vuoden eteenpäin.
Tunnisteet: 1960-luku, vanhasta uutta, vanhat huonekalut, vanhat tavarat
Viimeisellä lautalla matkalla saaristoon yhteen Saaristomeren 40 0000 saaresta. Vilpoinen tuuli tuiversi ja villapaita onkin aivan mainio idea kesäkuussa tällaisessa lämpötilassa.
Euroopan laajin saaristo löytyy Saaristomereltä.
Saarten määrällä mitattuna maailman suurin.
http://fi.wikipedia.org/wiki/Saaristomeri
Tunnisteet: archipelago of finland, kesävillat, meri, saaristo, scandinavian islands, Turunmaan saaristo
perheen kesäiseltä retkeltä
Tunnisteet: Helsinki, Korkeasaari, lapset, matkustaminen
Willa Tammistoon
Tunnisteet: kesävillat, saaristo, scandinavian islands, syreenit
Unelmat voivat toteutua. Uusi, kesäinen pöytäliinani on unelmieni täyttymys!
Olen haaveillut jo kauan ihanasta kesäisestä pöytäliinasta, mikä olisi myös helppohoitoinen lapsiperheessä. Sellainen ihannepöytäliina, mitä ei tarvitsisi pestä jokaisen ruokailun jälkeen. Olen tähän asti vain napannut liinan pöydältä ja heittänyt ketsuppisen, mustikkaisen, suklaisen yms. merkkaaman liinan pesukoneeseen. Se tietysti kuluttaa pöytäliinoja. Varsinkin kun pidän pöydällä kauniita vanhoja pöytäliinoja. ~ Mielestäni en ole löytänyt uusista pöytäliinoista vastaavaa tunnelmaa. Joskus olen kyllästynyt pesemiseen ja antanut pöydän olla ilman liinaa, mutta se ei ole yhtä kodikasta.
Tunnisteet: kotoilu, pöytäliina, vahaliina
BEATA & ADA
Aurinkoisessa säässä käsityö- ja sisustuskirjojen lukeminen saa mielikuvituksen raksuttamaan. Pian sitä istuu ompelukoneen ääreen ja loppu onkin hengen tuotetta ja iloista inspiraatiota!
Minulla sattui olemaan jäljellä parit palat vanhoja lakanakankaan pitsejä. Ne olivat niin pienet pätkät, että minun piti miettiä kovasti mihin niitä käyttäisin. Onneksi minulla on 40 x 40 cm pikkutyynyjä varastossa ja niihin nämä pitsireunukset kävivät sopivasti!
Tyynyistä ei tullut identtisiä kaksosia. Molempiin käytin vanhan lakanakankaan loppuja ja kaapista löytyneitä pitsejä. Adaan ompelin vanhan kesäisen kukkapaitani ja juhlapaidan röyhelöistä reunaa. Katseen vangitsijana on vanhasta vihkikengästäni yli 20 vuoden takaa jäljelle jäänyt toinen irrallinen ruusuke. Ne olivat silloin muotia. Beataan ompelin kesäisen sinistä ruusukangasta, jota oli jäänyt jäljelle tyynynpäälliskankaista.
Tunnisteet: Flemmina, maalaisromanttinen sisustus, sisustustyynyt, vanhat lakanakankaat, vintage
Willa Tammiston kysely TAKE A GUESS III - ARVAA OIKEIN III - soap, saippua
Oikea vastaus on SAIPPUA :O)
Kovin moni siis tiesi vastauksen ja olihan se aika helppoa, kun laitoin kuvan kuplilla. Toisaalta oli myös moni, joka olisi halunnut veikata vesimelonia - jos sellainen vaihtoehto olisi ollut olemassa.
Ihana saippuani on lahja Saksasta. Se on käsin tehty suklaa-kirsikka saippua. Voitte varmaan arvata, että siitä saa myös hyvän tuoksun kylpyhuoneeseen! Mikäli kesällä oma aikatauluni antaa myöten haluan myös itse valmistaa saippuoita :O)
soap - saippua 76%
cake - kakku 0% :O)
ice cream - jäätelö 17%
candy - karkki 5%
ARVAA OIKEIN III- kuva-arvoitukseen osallistuneista, jotkut ilmoittautuivat yllätyspalkinnon arvontaan. Yllätyspalkintona on kolme tekemääni merihenkisen kesäistä korttia. Onnellinen kesäisten korttien saaja on SANDRA S. - Onnea voittajalle ja kiitos vielä kaikille innokkaille arvailijoille!
Olipa kerran vanhantavaran kaupassa 0,20 € vanha, virkattu tyynyliina. Se oli kaunis ja pieni, joten ei siitä kovin suurta koristetyynyä olisi voinut tehdä. Mutta tyynyliinan uusi emäntä näki sen mahdollisuudet aloittaa uuden elämän juhlavana kesäkassina.
Sattuipa samaan aikaan tyynyliinan emäntä siivoamaan kaappejaan ja löytämään pieneksi jääneitä kesäpaitoja. Erityisen mielenkiintoinen oli 1980-luvulta ollut nuoruuden kesäiltojen röyhelöpaita.
Siitäpä alkoi juhlavan kesäkassin uusi olemus syntyä. Virkattu tyynyliina sai retron kaverin juhlapaidan röyhelöistä ja sisäosaansa vanhan ja tuttavallisen lakanakankaan palasen. Ja uskomattoman hienosti ne kaikki tulivat toimeen keskenään. Ennakkoluulottomasti ne jatkoivat uutta elämäänsä entistä uljaampina eteenpäin.
Sen pituinen se :O)
Tunnisteet: Flemmina, kassit, pitsiliinat, vanhasta uutta, vanhat lakanakankaat, vintage